फी सबीलिल्लाह (अल्लाह के रास्ते में काम करने वाले लोग) यह ज़कात की सातवीं किसम है जिससे मुराद अल्लाह के रास्ते में काम करने वाले लोग हैं, यानी जंगी सामान व जरूरियात और मुजाहिद चाहे वह मालदार ही क्यों न हो. उस पर ज़कात की रकम खर्च करना जायज है. आठवीं क़िस्म "इब्नुस्सबील" यानी मुसाफिर की है. अगर कोई मुसाफिर सफर में परेशान हो चाहे वह अपने घर में खाता-पीता हो और उसके पास पैसे घर पर हों लेकिन सफर की परेशानी दूर करने के लिए उस पर जकात की रक़म खर्च की जा सकती है, जबकि सफर में उसके पास अपनी परेशानी दूर करने का कोई चारा ना हो.